cyanic-selkie/wikianc huggingface dataset:
১৯৭৭ অন্ধ্রপ্রদেশ ঘূর্ণিঝড়
ফলাফল
পরের ঘূর্ণিঝড় ( ১৯৯০) যা অন্ধ্র প্রদেশে ঘটেছিল তা দেখিয়েছিল যে দুর্যোগ ব্যবস্থাপনায় বড় ধরনের উন্নতি হয়েছে, সময়ের আগে কার্যকর সতর্কতা ছিল এবং উন্নত আবহাওয়া সংক্রান্ত সরঞ্জাম ১৯৭৭ সালের ঘূর্ণিঝড়ের তুলনায় মৃত্যুর হারকে নাটকীয়ভাবে হ্রাস করেছিল।
এই দুর্যোগের প্রেক্ষাপটে ভারতে কর্মকর্তাদের বিরুদ্ধে ক্ষয়ক্ষতি ও প্রাণহানির মাত্রা লুকানোর অভিযোগ আনা হয়েছিল। জনতা পার্টির সদস্যরা, যে সময়ে রাজ্য সরকারের বিরোধী রাজনৈতিক দল ছিল, দাবি করেছিল যে এই কভার আপটি ছিল অপরাধমূলক অবহেলা গোপন করার জন্য যার ফলে কয়েক হাজার মানুষ হতাহত হয়েছিল। এই অভিযোগের পরে পাঁচ জন উচ্চপদস্থ সরকারী কর্মকর্তা পদ থেকে পদত্যাগ করেন।
বৌধ রাজ্য
বৌধ রাজ্য ছিল ব্রিটিশ রাজ আমলে ভারতের অন্যতম দেশীয় রাজ্য ছিল। এটি ১৮৭৪ সালে একটি রাজ্য হিসাবে স্বীকৃত পায় এবং এর রাজধানী ছিল বৌধ শহরে ছিল। এর সর্বশেষ শাসক ১৯৪৮ সালের ১ জানুয়ারিতে ভারতীয় ইউনিয়নের সাথে যোগদানপত্র স্বাক্ষর করেন।
ইতিহাস
বৌধ ছিল উড়িষ্যার ২৬ টি সামন্ত রাজ্যের অন্যতম। কিংবদন্তি অনুসারে রাজ্যটি শতাব্দী আগে প্রতিষ্ঠিত হয়েছে সম্ভত ব্রাহ্মণ দ্বারা, যে রাজা কেন্দুঝরের ভাইপোর উত্তরাধিকারী হিসাবে গৃহীত হয়েছিল ।
দেশীয় রাজ্যটি বর্তমানে বৌধ জেলার মধ্যে অবস্থিত।
বৌধের শাসকগণ
রাজ্যটির রাজারা ছিলেন:
মাধবরম
মাধবরম দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি লোকালয়। এটি তিরুভেলুর জেলার একটি তালুক এবং বৃহত্তর চেন্নাই পৌরসংস্থার একটি জোন ছিল। এটি পেরম্বুর ও কোদুঙ্গাইয়ুর লোকালয় দুটির মধ্যবর্তী স্থানে অবস্থিত।
ইতিহাস
২০০৯ খ্রিস্টাব্দের ১লা জুলাই তারিখে আয়তন ও জনসংখ্যার বৃহত্তর অম্বাত্তুর তালুক থেকে মাধবরম তালুক গঠন করা হয়। পরে প্রশাসনিকভাবে এটি চেন্নাই শহরের বৃহত্তম অঞ্চল হয়ে দাঁড়ায়। এটি পাঁচটি ফিরকায়ে বিভক্ত ছিল। পূর্বতন মাধবরম তালুকের যে অংশ চেন্নাই জেলার অন্তর্ভুক্ত করা হয় তা‌ ছিল দুটি ফিরকা (মাধবরম ও সেঙ্গুন্দ্রম) ও ৩৬ টি গ্রাম। রাজাজী রোডে অবস্থিত গণেশ মন্দির এর মুখোমুখি একটি পাথরের ফলকে ওপর এই স্থানের নাম লেখা রয়েছে মাধবপুরম, যা মাধবরমের পূর্ব নাম ধরা যেতে পারে।
ভূগোল
মাধবরমের অবস্থান স্থানাঙ্কে। লোকালয়টির গড় উচ্চতার সমুদ্রপৃষ্ঠ থেকে ১৩ মিটার বা ৪২ ফুট উঁচুতে।
জনতত্ত্ব
২০১১ খ্রিস্টাব্দে ভারতের জনগণনা অনুসারে মাধবরম লোকালয়ের জনসংখ্যা ছিল ১,১৯,১০৫ জন, যেখানে প্রতি হাজার পুরুষে ৯৮৯ জন নারী বাস করতেন। মোট শিশু সংখ্যা ১৩,০৪০ জন যেখানে শিশুপুত্র সংখ্যা ৬,৭০৩ জন এবং শিশুকন্যা সংখ্যা ৬,৩২৭ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১২.৪০ ও ০.২৮। শহরটির সাক্ষরতার হার ছিল ৯০.৫১ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ২৯,৭৯২ টি। মোট শ্রমজীবীর সংখ্যা ৪৩,৩৮৫ জন, যার মধ্যে কৃষক ১৪৮ জন, মূল কৃষিজীবী ২৩৩ জন গৃহস্থলী সংক্রান্ত শ্রমজীবী ৭৬৫ জন, অন্যান্য শ্রমজীবী ৩৬,৮৭১ জন। মোট প্রান্তিক শ্রমজীবী সংখ্যা ৫,৩৬৮ জন, যার মধ্যে প্রান্তিক কৃষক ৮৯ জন, প্রান্তিক কৃষিজীবী ৬৫ জন, প্রান্তিক গৃহস্থলী সংক্রান্ত শ্রমজীবী ২৮৩ জন, অন্যান্য প্রান্তিক শ্রমজীবী ৪,৯৩১ জন। ২০০১ থেকে ২০১১ খ্রিস্টাব্দের মধ্যে লোকালয়ে জনসংখ্যা বৃদ্ধির হার ছিল প্রায় ৫৬ শতাংশ।
পরিবহন
মাধবরম মফঃস্বল বাস টার্মিনাস, চেন্নাইয়ের অন্যতম স্যাটেলাইট টারমিনি। এই বাস টার্মিনালটি মূলত অন্ধ্রপ্রদেশ, তেলেঙ্গানা প্রভৃতি অঞ্চল থেকে চেন্নাই অভিমুখে আসা বাসের প্রান্তিক গন্তব্য। চিত্তুর, তিরুপতি, নেল্লোর, বিজয়ওয়াড়া, কর্নুল, পুট্টপর্তি, বিশাখাপত্তনম, ভদ্রাচলম ও হায়দ্রাবাদ থেকে আসা বাস গুলি এই টার্মিনাসে আসে।
উদ্ভিদ উদ্যান
২০১০ খ্রিস্টাব্দের সেপ্টেম্বর মাসে ২৮ একর জমির ওপর পরিকল্পিতভাবে মাধবরম উদ্ভিদ উদ্যান তৈরীর প্রস্তুতি নেওয়া হয়। ৫৭.৩ মিলিয়ন ভারতীয় মুদ্রা ব্যয় তৈরি এই প্রকল্পটি ২০১৩ খৃষ্টাব্দের ফেব্রুয়ারি মাসের শেষ হয়। এখানে রয়েছে ৪০০ প্রজাতির গাছ, ভেষজ গাছ এবং চারাসহ একটি উদ্ভিদ প্রতিপালন ক্ষেত্র। এছাড়াও রয়েছে একটি গ্লাস হাউস, ঝর্না, পাখির বাসা, ছোটদের খেলার জায়গা এবং পুষ্প উদ্যান।
মাধবরমে অনুমানিক ৩৯ মিলিয়ন ভারতীয় মুদ্রা ব্যয়ে উদ্ভিদ প্রতিপালনবিদ্যা প্রশিক্ষণ কেন্দ্র তৈরীর পরিকল্পনা রয়েছে।
চতুল ইউনিয়ন
চতুল ইউনিয়ন বাংলদেশের ঢাকা বিভাগের ফরিদপুর জেলার বোয়ালমারী উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
সোনিয়া নিশাত আমিন
সোনিয়া নিশাত আমিন (সোনিয়া আমিন নামেও পরিচিত) একজন বাংলাদেশি ইতিহাসবিদ, গবেষক ও প্রাবন্ধিক। উনবিংশ ও বিংশ শতাব্দীর সামাজিক ইতিহাস নিয়ে গবেষণার জন্য পরিচিত সোনিয়া ঢাকা বিশ্ববিদ্যালয়ের ইতিহাস বিভাগের চেয়ারম্যান ছিলেন। ২০১১ সালে তাকে বাংলা একাডেমি সম্মানিত ফেলোশিপ প্রদান করে এবং ২০১৫ সালে গবেষণা ও প্রবন্ধ সাহিত্যে বিশেষ অবদানের জন্য অনন্যা সাহিত্য পুরস্কার (১৪২২) লাভ করেন।
কর্মজীবন
সোনিয়া ১৯৭৭ সালে ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। তিনি যুক্তরাজ্যের কেমব্রিজ বিশ্ববিদ্যালয় ও পরে যুক্তরাষ্ট থেকে সমাজ বিজ্ঞানে এমএ ডিগ্রি অর্জন করেন। তিনি ১৯৯৪ সালে ঢাকা বিশ্ববিদ্যালয় থেকে ‘দ্য ওয়ার্ল্ড অব মুসলিম উইমেন ইন কলোনিয়াল বেঙ্গলঃ ১৮৭৬-১৯৩৯’ বিষয়ে গবেষণার জন্য পিএইচডি অর্জন করেন। এছাড়া তিনি বাংলাদেশ জাতীয় জাদুঘরের ট্রাস্টি বোর্ডের সদস্য।
সোনিয়া ঊনিশ এবং বিশশতকের বাংলার সামাজিক ইতিহাস নিয়ে কয়েক দশক থেকে গবেষণা করছেন। বিভিন্ন বিষয়ে তিনি ৩০টির বেশি প্রবন্ধ রচনা করেন। তিনি অক্সফোর্ড ডিকশোনারি অব ন্যাশনাল বায়োগ্রাফি এবং ওয়ার্ল্ড এনসাইক্লোপিডিয়া অব উইমেনস হিস্টোরিতে বেগম রোকেয়ার জীবনী লিখেছেন। বাঙালি নারীদের বিশেষ অবদান বিষয়েও তিনি গবেষণা করেন।
উন্নাও জেলা
উন্নাও জেলা উত্তর ভারতের উত্তর প্রদেশ রাজ্যের একটি জেলা। এর জেলা সদর হল উন্নাও শহর। জেলাটি লখনৌ বিভাগের এর অন্তর্গত।
ইতিহাস
১৮৫৭ সালের সিপাহী বিদ্রোহের সময় কিছু লড়াই এই অঞ্চলে হয়েছিল। বিদ্রোহের পর, জেলায় পুনরায় সিভিল প্রশাসন প্রতিষ্ঠিত হয়েছিল যার নাম ছিল উন্নাও জেলা, এবং সদর দফতর উন্নাও। ১৮৬৯ সালের আগে পর্যন্ত জেলার মাপ যদিও ছোট ছিল, তারপরে এটি তার বর্তমান আয়তনে এসেছে। একই বছর উন্নাও শহরটিতে একটি পৌরসভা গঠিত হয়েছিল।
অর্থনীতি
২০০৬ সালে পঞ্চায়েতি রাজ মন্ত্রক দেশের ২৫০টি সবচেয়ে পিছিয়ে পড়া জেলাগুলির মধ্যে উন্নাও একটি বলে ঘোষণা করেছিল (মোট ৬৪০টি জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।
বিভাগসমূহ
উন্নাও জেলাটি ৬টি তহশিলে বিভক্ত। সেগুলি হল : উন্নাও, বাঙ্গারমৌ, হাসানগঞ্জ, সফিপুর, পুর্বা, বিঘাপুর। এখানে ১৬টি উন্নয়ন ব্লক রয়েছে। সেগুলি হল : গঞ্জ মুরাদাবাদ, বাঙ্গারমৌ, ফতেপুর চৌরাসী, সফিপুর, মিয়াঁগঞ্জ, আওরস, হাসানগঞ্জ, নবাবগঞ্জ, পূর্বা, আসোহা, হিলৌলি, বিঘাপুর, সুমেরপুর, বিছিয়া, সিকান্দারপুর সিরাউসি এবং সিকান্দারপুর করণ।
সংসদে উন্নাও থেকে বর্তমান লোকসভায় নির্বাচিত প্রতিনিধি হলেন সাক্ষী মহারাজ। জেলায় ৬টি বিধানসভা আসন আছে। সেগুলি হল - উন্নাও, পুরওয়া, ভগবন্তনগর, মোহন, সাফিপুর এবং বাঙ্গারমৌ। যাইহোক, ২০০৮ সালে সীমানা নির্ধারণের পরে, হারার অন্তর্গত অঞ্চলগুলি অন্যান্য বিধানসভা আসনের সাথে একীভূত হয়েছিল। তাই, জেলায় এখন বিধানসভার আসন মাত্র ৬টি। উন্নাওর অন্যান্য বিশিষ্ট পুরানো শহরের মধ্যে রয়েছে - করোয়ান বি.কে., সফিপুর, নওতানী, অসিওয়ান, বাঙ্গারমৌ, মোহন, মাগরওয়ারা, শুক্লাগঞ্জ, পূর্বা মওরওয়ান, এবং বাকসার। জেলা ম্যাজিস্ট্রেট হলেন সুরেন্দ্র সিং।
২০০৯ লোকসভা নির্বাচনে উন্নাও লোকসভা কেন্দ্রের নিবন্ধিত ভোটার সংখ্যা ছিল সবচেয়ে বেশি, প্রায় ১.৯ মিলিয়ন ভোটার। এটি ভারতের বৃহত্তম সংসদীয় আসনে পরিণত হয়েছে।
লরেন্স ডানডাস, জেটল্যান্ডের দ্বিতীয় মার্কুয়েস
লরেন্স জন লুমলে ডানডাস, জেটল্যান্ড এর ২য় মার্কাস কে.জি, জি. সি.এস.আই, জি. সি. আই. ই, পি.সি, জে. পি, ডি.এল. (১১ ই জুন ১৮৭৬ - ৬ই ফেব্রুয়ারি ১৯৬১), স্টাইলড লর্ড ডানডাস হিসেবে ১৮৯২  এবং  আর্ল অব রোনাল্ডসে হিসেবে ১৮৯২ থেকে ১৯২৯ সাল পর্যন্ত খ্যাত ছিলেন। তিনি ব্রিটিশ কনজারভেটিভ পার্টি রাজনীতিবিদ ছিলেন। তিনি ভারত বিশেষজ্ঞ ছিলেন এবং ১৯৩০ সালে ভারত-এর রাজ্য সচিব হিসাবে দায়িত্ব পালন করেন।
উন্নাও জেলা
বিভাগসমূহ
বিধান পরিষদের সদস্য — কানপুর স্নাতক আসন --- অরুণ পাঠক (বিজেপি, নির্বাচিত ২৩/০১/২০১৫) (এই আসন- কানপুর শহর, কানপুর দেহাত এবং উন্নাও জেলার প্রতিনিধিত্ব করে)।
লরেন্স ডানডাস, জেটল্যান্ডের দ্বিতীয় মার্কুয়েস
রাজনৈতিক কর্মজীবন
জেটল্যান্ড, দীর্ঘায়িত আলোচনার মাধমে এক গুরুত্বপূর্ণ ভূমিকার অবতারণা করেন যা সরকারকে 'ইণ্ডিয়া অ্যাক্ট ১৯৩৫' এর দিকে ধাবিত করেছিল, যার মাধ্যমে, উইনস্টন চার্চিলের কঠোর বিরোধিতা শুরু হয়েছিল এবং "দৃঢ়ভাবে" সেই আদর্শের বাস্তবায়নে ভারতের উপর সরাসরি ব্রিটিশ শাসনের সাম্রাজ্যবাদ আধিপত্য বিস্তৃত হয়েছিল। তিনি রাজ্য সচিব হিসাবে প্রেরিত হয়েছিলেন যাতে ভারত তাদের মতাদর্শ বাস্তবায়ন করা যায়, যদিও দুই ভাইসরয় লর্ডস উইলিংডন এবং লিনলিথগো এর সঙ্গে তিনি দায়িত্ব পালন করেন, তবু তারা তার চেয়ে  কম আদর্শবাদী ছিলেন। বিষয়টি লর্ডস উইলিংডন এবং লিংলিথগাও  সত্য প্রমাণ করেন যখন কংগ্রেস ১৯৩৭ সালের  প্রাদেশিক নির্বাচনে বিজয় অর্জন করে, যা জেটল্যান্ডের জন্য বড় আতঙ্কের বিষয় ছিল। রাজ্য সচিব হিসাবে জেটল্যান্ড - এবং 'অ্যাক্ট ১৯৩৫' দ্বারা গণতন্ত্রের যে উদাহরণ উপস্থাপিত হয়েছে তা  উইনস্টন চার্চিলের প্রধানমন্ত্রিত্ব হারানোর মধ্য দিয়ে শেষ হয়ে গেল, ১৯৪০ সালেঃ জেটল্যান্ড তার পদত্যাগ এ ভাবে দেন যে, তার ও চার্চিলের ভারত সংক্রান্ত ধারণায় অনেক পার্থক্য ছিল - "I could only end by becoming an embarrassment to him."
জেটল্যান্ড, জিনি ইউ. কে. এবং জার্মানি মধ্যে বন্ধুত্ব স্থাপনকারী হিসাবে পরিচিত ছিলেন, তার ই ফলশ্রুতিতে তিনি ১৯৩০ সালে অ্যাংলো-জার্মান ফেলোশিপ সঙ্গে যুক্ত হন।
জেটল্যান্ড একজন লেখক ছিলেন: ( রব বাটলার, যে ভারত অফিস তার অধীনে পরিচালিত হত, তার জিজ্ঞাসা ও উত্তর সংবলিত রেকর্ড, কীভাবে সে তার প্রধানের - ভারতের ভবিষ্যৎ বিষয়ে চিন্তা ভাবনাকে - বুঝতে পারবে ) : "Read my books!"
জেটল্যান্ড ১৯২২ সালে প্রিভি কাউন্সিলের শপথ গ্রহণ করেন এবং ১৯৪২ সালে তাকে গাটার অব নাইট উপাধিতে ভূষিত করা হয়। তিনি ১৯৩৭ সালে ৬ষ্ঠ  জর্জ রাজ্যাভিষেকে 'Sword of State' সম্মাননা লাভ করেন  এবং ১৯৪৫ থেকে ১৯৫১ সাল পর্যন্ত  ইয়র্কশায়ারের নর্থ রিডিং-এর লর্ড লেফটেন্যান্ট ছিলেন।
পরিবার
লর্ড জেটল্যান্ড ১৯০৭ সালে মারভিন হেনরি আর্কডেইল কন্যা সিসিলির সাথে বিবাহ বন্ধনে আবদ্ধ হন।  তারা এক ছেলে ও দুই মেয়ে লাভ করেন। তারা বার্কশায়ারের চিভিলের স্নেলসমোরে বাস করতেন।   জেটল্যান্ড ১৯৬১ সালে ৮৪ বসর বয়সে মারা জান। তার ছেলে লরেন্স ডানডাসজেটল্যান্ড এর ৩য় মার্কাস হিসাবে স্থলাভিষিক্ত হন।  জেটল্যান্ডের পত্নী ১৯৭৩ সালে র জানুয়ারীতে মারা যান।
মাজদুদ্দিন ইবন তাইমিয়্যাহ
আবুল বারাকাত মাজদুদ্দিন ইবন তাইমিয়্যাহ (১১৯৪-১২৫৫ খ্রি.) (আরবি : عبد السلام بن عبد الله بن الخضر بن محمد بن تيمية الحراني، أبو البركات مجد الدين‎) ছিলেন একজন ফকিহ, মুহাদ্দিস, মুফাস্সির। তিনি ছিলেন শিহাবুদ্দিন আবদুল হালিম ইবন তাইমিয়ার পিতা এবং তাকিউদ্দীন ইবন তাইমিয়ার দাদা।
তিনি খ্যাতনামা হাম্বালি ফকিহ ছিলেন। তাঁর দুই সন্তান ছিলো : শিহাবুদ্দিন আবদুল হালিম (মৃ. ১২৮৪ খ্রি.) এবং ফখরুদ্দিন (মৃ. ১২২৫ খ্রি.)।
জীবনী : জন্ম, হাররান ও মাযহাবে অবস্থান
তিনি ৫৯০ হিজরিতে হাররানে জন্মগ্রহণ করেন। হাররান শহর ছিলো রুম সালতানাতের অংশ; বর্তমানে হাররান সিরিয়া ও তুরস্ক সীমান্তে অবস্থিত শানলিউরফা প্রদেশের অন্তর্গত। ইসলামিক পিরিয়ডে হাররান ‘দিয়ার মুদারে’র অন্তর্গত ছিলো। মোঙ্গলদের দ্বারা ধ্বংসযজ্ঞের স্বীকার হওয়ার পূর্বে হাররান হাম্বালি মাদরাসা ও ঐতিহ্যের জন্য বিখ্যাত ছিলো।
তিনি ছিলেন ইবন কুদামা এবং ইমাম গুনাইমার ছাত্র। তিনি মাযহাবে ‘আল-মাজদ’ হিসেবে পরিচিত। হাম্বালি মাযহাবে ‘আশ-শাইখাইন’ বলতে ইমাম আহমদ ইবন কুদামা এবং মাজদুদ্দিন ইবন তাইমিয়্যাহকে বুঝানো হয়।
বই
তাঁর রচিত বিখ্যাত কিতাবের মধ্যে রয়েছে—
১। আল-হিদায়ার শারহ্,
২। আল-মুহাররার— এর জনপ্রিয় ব্যাখ্যাগ্রন্থের মধ্যে রয়েছে : তাঁর নাতি ইবন তাইমিয়া কর্তৃক রচিত ‘আত-ত্বালিক আল-মুক্বাররার’ এবং ইবন রজবের ‘শারহুল মুহাররার’;
৩। মুনত্বকা আল-আখবার— এর বিখ্যাত শারহ্ হলো, ইমাম আশ-শাওকানি রচিত ‘নাইলুল আওতার’;
৪। আল-মুসওয়াদ্দাহ লি উসুলিল ফিকহ্।
শীতল পাটি
শীতল পাটি এক ধরনের মেঝেতে পাতা আসন বা গালিচা। এটি বাংলাদেশের একটি ঐতিহ্যগত কুটির শিল্প। মুর্তা বা পাটি বেত বা মোস্তাক নামক গুল্মজাতীয় উদ্ভিদের ছাল থেকে এগুলো তৈরি হয়ে থাকে। হস্তশিল্প হিসাবে এগুলোর যথেষ্ট কদর রয়েছে। শহরে শো-পিস এবং গ্রামে এটি মাদুর ও চাদরের পরিবর্তে ব্যাপকভাবে ব্যবহৃত হয়। সাজসজ্জা দ্বারা সজ্জিত মাদুরকে নকশি পাটিও বলা হয়। জাতিসংঘের অঙ্গসংস্থা ইউনেস্কো ২০১৭ খ্রিস্টাব্দে বাংলাদেশের সিলেট অঞ্চলের শীতল পাটি বুননের ঐতিহ্যগত হস্তশিল্পকে বিশ্বের গুরুত্বপূর্ণ অধরা সাংস্কৃতিক ঐতিহ্যের তালিকায় অন্তর্ভুক্ত করে।
ইতিহাস
অচ্যুতচরণ চৌধুরী তত্ত্বনিধি কর্তৃক বিরচিত এবং ১৯২০-এর দশকে প্রকাশিত “শ্রীহট্টের ইতিবৃত্ত” নামীয় বিশালকার গ্রন্থের প্রথম খণ্ডের ৪র্থ অধ্যায়ে শীতল পাটি সম্পর্কে নিম্নরূপ বর্ণনা পাওয়া যায়: “... এই শিল্পের মধ্যে শীতল পাটি সর্বপ্রধান ও বিশেষ বিখ্যাত। মূর্ত্তা নামক এক জাতীয় গুল্মের বেত্র দ্বারা ইহা প্রস্তুত হয়। ইহা শীতল, মসৃণ ও আরামজনক বলিয়া সর্বত্র আদৃত। বঙ্গদেশের অন্য কোথায়ও এইরূপ উৎকৃষ্ট পাটি প্রস্তুত হইতে পারে না। পাটির বেত্র রঞ্জিত ক্রমে পাশা, দাবা প্রভৃতি বিবিধ খেলার ছক ইত্যাদি চিত্রিত করা হয়। পাটির মূল্য গুণানুসারে ১০ আনা হইতে ১০ টাকা পর্যন্ত হইতে পারে। বেত্র যত চিকণ হয়, মূল্য ততই বর্ধিত হয়। পূর্বে নবাবের আমলে ২০-২৫ টাকা হইতে ৮০-৯০ টাকা, এমন কি শত দ্বিশত টাকা পর্যন্ত মূল্যের পাটি প্রস্তুত হইত বলিয়াও শুনা যায়। ২০-২১ হাত দীর্ঘ পাটিকে ‘সফ’ বলিয়া থাকে। ইট ও চোঁয়ালিশ পরগণাতেই সর্ব্বোৎকৃষ্ট শীতল পাটি প্রস্তুত হয়। পাটি প্রস্তুতকারকগণ ‘পাটিয়ারা দাস’ নামে খ্যাত। ১৮৭৬-৭৭ খৃষ্টাব্দে শ্রীহট্ট হইতে ৩৯২৭ টাকা মূল্যের পাটি রপ্তানি হইয়াছিল।”
বিস্তৃতি
সিলেট এই পাটির জন্য বিখ্যাত। এছাড়াও সিরাজগঞ্জ জেলার রায়গঞ্জ উপজেলা, বরিশাল, টাঙ্গাইল, কুমিল্লা ও লক্ষ্মীপুর অঞ্চলে এই গাছ জন্মে এবং পাটি ও পাওয়া যায়। ঢাকার নিউমার্কেট, কারওয়ান বাজারে শীতল পাটি কিনতে পাওয়া যায়। এর দাম আকার অনুযায়ী বিভিন্ন হয়। নকশা করা পাটিগুলো দাম বেশি হয়ে থাকে।
বাংলাদেশের বিভিন্ন স্থানে পাটি তৈরী-হয়। কিন্তু সিলেট এলাকায় বিভিন্ন স্থানে যে মানের শীতল পাটি তৈরী হয় তা অসাধারণ। সিলেট অঞ্চলের সুনামগঞ্জ প্রভৃতি এলাকায় পাটিকররা তাদের নিপূণতার জন্য শত শত বৎসর যাবৎ প্রসিদ্ধ। শীতল পাটিতে বসে বা শুয়ে যে আরামপ্রদায়ী শীতল অনুভূতি পাওয়া যায় তা ব্যাখ্যাতীত। আধুনিক নগর জীবনেও বিয়ের অনুষ্ঠানে কনের আসন হিসেবে শীতল পাটির ব্যবহার অব্যাহত আছে। শীতল পাটির খণ্ডাংশ অন্যান্য হস্তশিল্পজাত পণ্য তৈরীতে ব্যবহৃত হয়।
ইউনেস্কোর নির্বস্তুক সাংস্কৃতিক ঐতিহ‌্যের তালিকায় অন্তর্ভুক্তি
জাতিসংঘের অঙ্গসংস্থা ইউনেস্কো বাংলাদেশ সরকারের সংস্কৃতি বিষয়ক মন্ত্রণালয়ের আবেদনক্রমে ৬ ডিসেম্বর, ২০১৭ খ্রিস্টাব্দে বাংলাদেশের সিলেট অঞ্চলের শীতল পাটি বুননের ঐতিহ্যগত হস্তশিল্প-কে বিশ্বের গুরুত্বপূর্ণ অধরা সাংস্কৃতিক ঐতিহ‌্যের তালিকায় অন্তর্ভুক্ত করে। দক্ষিণ কোরিয়ার জেজু দ্বীপে অনুষ্ঠিত ইউনেস্কোর নিবর্স্তুক সাংস্কৃতিক ঐতিহ‌্য সংরক্ষণে গঠিত আন্তজাতিক পর্ষদ (অধরা সাংস্কৃতিক ঐতিহ্যের সুরক্ষার জন্য আন্তঃ-সরকারি কমিটি) বাংলাদেশ সরকারের শীতল পাটি বিষয়ক প্রস্তাবটি অনুমোদন করে। এ বিষয়ে বাংলাদেশের প্রস্তাবটি Nomination file no. 1112 হিসেবে চিহ্নিত ছিল। সংস্কৃতি মন্ত্রণালয়ের পক্ষে বাংলাদেশ জাতীয় জাদুঘর এই প্রস্তাবনাটি প্রণয়ন করে এবং ইউনেস্কোর নিকট ২০১৬ খ্রি. এর সেপ্টেম্বরে দাখিল করে। ২০১৭ এর ২৭ অক্টোবর ইউনেস্কোর সংশ্লিষ্ট মূল্যায়ন কমিটি বাংলাদেশের প্রস্তাবটি গ্রহণযোগ্য বলে অভিমত ব্যক্ত করে।
ইতোপূর্বে ২০০৮ খ্রিস্টাব্দে বাংলাদেশের বাউল গান, ২০১৩ খ্রিস্টাব্দে জামদানি বয়ন শিল্প এবং ২০১৬ খ্রিস্টাব্দে মঙ্গল শোভাযাত্রা ইউনেস্কোর নিবর্স্তুক ঐতিহ‌্যের তালিকায় অন্তর্ভুক্তি  লাভ করে। অতঃপর ইউনেস্কো বাংলাদেশের সিলেট অঞ্চলের শীতল পাটি বুননের ঐতিহ্যগত হস্তশিল্পকে বিশ্বের গুরুত্বপূর্ণ অধরা সাংস্কৃতিক ঐতিহ‌্যের তালিকায় অন্তর্ভুক্ত করে।
রোসাংগিরী ইউনিয়ন
রোসাংগিরী বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
আয়তন
রোসাংগিরী ইউনিয়নের আয়তন ১,৭২৩ একর (৬.৯৭ বর্গ কিলোমিটার)।
ময়িলাড়ুতুরাই লোকসভা কেন্দ্র
ময়িলাড়ুতুরাই বা ময়ূরম লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
রোসাংগিরী ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী রোসাংগিরী ইউনিয়নের মোট জনসংখ্যা ১০,৯৬৫ জন। এর মধ্যে পুরুষ ৫,১২৭ জন এবং মহিলা ৫,৮৩৮ জন। মোট পরিবার ২,০৯২টি।
ময়িলাড়ুতুরাই লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর নাগপত্তনম জেলার উত্তর ভাগের অংশ ও তাঞ্জাবুর জেলার উত্তর পূর্বের সামান্য অংশ নিয়ে গঠিত৷
রোসাংগিরী ইউনিয়ন
অবস্থান ও সীমানা
ফটিকছড়ি উপজেলার দক্ষিণাংশে রোসাংগিরী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে সমিতিরহাট ইউনিয়ন, পূর্বে সমিতিরহাট ইউনিয়ন ও নানুপুর ইউনিয়ন, উত্তরে লেলাং ইউনিয়ন এবং পশ্চিমে নাজিরহাট পৌরসভা, হালদা নদী ও হাটহাজারী উপজেলার ধলই ইউনিয়ন অবস্থিত।
ময়িলাড়ুতুরাই লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৬০ নং বিধানসভা কেন্দ্র৷ এটি নাগপত্তনম জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷ এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ১৬১ নং বিধানসভা কেন্দ্র৷ এটি নাগপত্তনম জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৬২ নং বিধানসভা কেন্দ্র৷ এটি নাগপত্তনম জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৭০ নং বিধানসভা কেন্দ্র। এটি তাঞ্জাবুর জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৭১ নং বিধানসভা কেন্দ্র। এটি তাঞ্জাবুর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৭২ নং বিধানসভা কেন্দ্র। এটি তাঞ্জাবুর জেলায় অবস্থিত৷ এটি অসংরক্ষিত আসন৷
রোসাংগিরী ইউনিয়ন
নামকরণ
কথিত আছে এক সময়ে এতদঞ্চল মগদের রাজ্য হিসাবে পরিচিত ছিল। তৎসময়ে অত্র ইউনিয়নে রোসাং নামের এক মগ রাজা ছিলেন। তিনি এত ব্যাপক ভাবে পরিচিত ছিলেন যে যার ফলশ্রুতিতে রোসাং রাজার নামে এই রোসাংগিরী ইউনিয়নের নামকরণ হয়।
ময়িলাড়ুতুরাই লোকসভা কেন্দ্র
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছে ভারতীয় জাতীয় কংগ্রেস৷ আসনটির বর্তমান সংসদ সদস্য হলেন দ্রাবিড় মুনেত্র কড়গম-এর এস. রামলিঙ্গম।
রোসাংগিরী ইউনিয়ন
ইতিহাস
ব্রিটিশ শাসনামলের গুরুদাশ শীল প্রেসিডেন্ট থাকাকালীন সময়ে রোসাংগিরী ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। তখন থেকে রোসাংগিরী সমিতিরহাট একটি অবিভক্ত ইউনিয়ন ছিল। স্বাধীনতার পরবর্তী ১৯৭২ সালে অত্র ইউনিয়ন বিভক্ত হয়ে রোসাংগিরী ইউনিয়ন নামে একটি স্ব-শাসিত ইউনিয়ন গঠিত হয়।
শিক্ষা ব্যবস্থা
২০১১ সালের আদমশুমারি অনুযায়ী রোসাংগিরী ইউনিয়নের সাক্ষরতার হার ৫৯.৭%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা, ৭টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
যোগাযোগ ব্যবস্থা
রোসাংগিরী ইউনিয়নে যোগাযোগের প্রধান সড়ক নাজিরহাট-রোসাংগিরী সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
রোসাংগিরী ইউনিয়নে ২২টি মসজিদ ও ১০টি মন্দির রয়েছে।
খাল ও নদী
রোসাংগিরী ইউনিয়নের দক্ষিণ-পশ্চিম পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে ধুরুং খাল, তেলপারই খাল, কাটাখালী খাল এবং রোসাংগিরী বিলের নাসী।
হাট-বাজার
রোসাংগিরী ইউনিয়নের প্রধান হাট/বাজার শীলের হাট।
উল্লেখযোগ্য ব্যক্তি
রোসাংগিরী ইউনিয়নের উল্লেখযোগ্য ব্যক্তিগণের মধ্যে রয়েছেন:
নাজকা রেখাসমূহ
নাজকার রেখাসমূহ (Nazca Lines) হল দক্ষিণ আমেরিকার পেরুর নাজকা মরুভূমিতে অঙ্কিত কিছু বিপুলকায় ভূরেখাচিত্র বা জিওগ্লিফ। এই বিশালাকৃতির রেখা বা নকশাগুলো ১৯৯৪ খ্রিষ্টাব্দে ইউনেস্কো দ্বারা বিশ্ব ঐতিহ্যবাহী স্থান হিসেবে তালিকাভুক্ত হয়। পেরুর রাজধানী লিমা থেকে প্রায় ৪০০ কিলোমিটার দক্ষিণে অবস্থিত প্রায় ৮০ কিলোমিটার লম্বা ও ৫০০ বর্গকিলোমিটার বিস্তৃত শুষ্ক নাজকা মালভূমি অঞ্চলে মাটির উপর টানা বিশাল বিশাল সরলরেখা এবং তার সমন্বয়ে অঙ্কিত এইসব জ্যামিতিক চিত্র ও নানা পশুপাখির ছবি, বিশেষজ্ঞদের অনুমান মোটামুটি খ্রিস্টপূর্ব ৫০০ থেকে ৫০০ খ্রিষ্টাব্দের মধ্যে অঙ্কিত। এগুলি সৃষ্টির কৃতিত্ব সাধারণত পেরুর প্রাচীন নাজকা সংস্কৃতির মানুষদের দেওয়া হয়ে থাকলেও, বর্তমান গবেষণা ইঙ্গিত করে, এর মধ্যে যেগুলি বেশি পুরনো, সেগুলি নাজকাদের থেকেও বেশি প্রাচীন। সেই হিসেবে অন্তত সেগুলির স্রষ্টা আরও পূর্বতন পারাকাস সংস্কৃতির মানুষ।
পেরুর ইনকা সভ্যতারও আগে সেখানকার নাজকা মালভূমিতে গড়ে উঠেছিল একটি কৃষিভিত্তিক সভ্যতা - নাজকা সংস্কৃতি (সময়কাল মোটামুটি ১০০ খ্রিস্টপূর্বাব্দ থেকে ৮০০ খ্রিষ্টাব্দ)। কিন্তু ভৌগোলিকভাবে মালভূমিটি অতিরিক্ত শুকনো। এই শুষ্কতাকে মার্কিন মহাকাশ গবেষকরা মঙ্গল গ্রহের ক্ষয়ের সমতুল্য বলে উল্লেখ করে থাকেন। আর এই অতিরিক্ত শুষ্কতার জন্যই এই নকশাগুলো এতো দীর্ঘদিন যাবত প্রায় অক্ষত অবস্থায় টিকে আছে।
আবিষ্কারের প্রারম্ভলগ্ন থেকেই এসব ভূচিত্র নিয়ে গবেষক মহলে তৈরি হয়েছে উল্লেখযোগ্য পরিমাণ মতবিরোধ। এদের মধ্যে কেউ কেউ দাবি করেছেন যে, এগুলো আদিম মহাকাশচারীদের তৈরি করা নিদর্শন, যেখানে তারা অবতরণের জন্য তৈরি করেছিল একটি রানওয়ে। যদিও কোনো প্রথম সারির বাস্তবিক গবেষকই এমন ভূয়োদর্শন যুক্তিতে ঠিক অটল থাকতে পারেননি। অনেক বিশেষজ্ঞ বিশ্বাস করেন যে, এই বিপুলায়তন প্রাণীর ও জ্যামিতিক নকশাগুলো মূলত বৃষ্টিকামনা এবং পূর্বসূরিদের আত্মার সাথে যোগাযোগের বিভিন্ন ধর্মীয় অনুষ্ঠানের অংশ হিসেবে করা হয়েছিল। তাদের ব্যাখ্যা হলো উর্ধ্বস্থিত ঈশ্বরকে দেখানোর জন্যই নাজকার আদিম অধিবাসীরা এমনটা করেছিলেন। এমনকি ২০০৪ খ্রিষ্টাব্দের দিকেও ঐ অঞ্চলের বাসিন্দাদের মধ্যে অনুরূপ ধর্মীয় আনুষ্ঠানিকতা পালনের রেওয়াজ দেখা যায়।
আতফুল হাই শিবলী
শিক্ষাজীবন
আতফুল হাই শিবলী রাজশাহী বিশ্ববিদ্যালয়ের ইতিহাস বিভাগ থেকে ১৯৬৩ সালে স্নাতক (সম্মান) এবং ১৯৬৪ সালে স্নাতকোত্তর ডিগ্রি লাভ করেন। তিনি লন্ডন বিশ্ববিদ্যালয়ের স্কুল অব ওরিয়েন্টাল এন্ড আফ্রিকান স্টাডিজ থেকে ১৯৬৯ সালে পিএইচডি ডিগ্রি অর্জন করেন।
কর্মজীবন
আতফুল হাই শিবলী ১৯৬৫ সালে রাজশাহী বিশ্ববিদ্যালয়ের ইতিহাস বিভাগে প্রভাষক হিসেবে যোগদান করেন এবং ১৯৮৩ সালে একই বিভাগের অধ্যাপক হন। ২০০৮ সালে তিনি রাজশাহী বিশ্ববিদ্যালয় থেকে অবসর গ্রহণ করেন।
দীর্ঘ কর্মজীবনে তিনি রাজশাহী বিশ্ববিদ্যালয়ের উপ-উপাচার্য (১৯৮৯-১৯৯২), ইনস্টিটিউট অব বাংলাদেশ স্টাডিজের (আইবিএস) পরিচালক (১৯৯৭-১৯৯৯), ইতিহাস বিভাগ ও সামরিক বিজ্ঞান বিভাগের সভাপতি, জাতীয় বিশ্ববিদ্যালয়ের ডিন, বিশ্ববিদ্যালয় মঞ্জুরী কমিশনের সদস্য (২০০৮-২০১৪) এবং বরেন্দ্র বিশ্ববিদ্যালয়ের সিন্ডিকেট সদস্যসহ বিভিন্ন গুরুত্বপূর্ণ পদে দায়িত্ব পালন করেন।
আতফুল হাই শিবলী ২০১৬ থেকে ২০২০ সাল পর্যন্ত সিলেটে অবস্থিত বেসরকারি বিশ্ববিদ্যালয়, নর্থ ইস্ট ইউনিভার্সিটি বাংলাদেশের উপাচার্য হিসেবে দায়িত্ব পালন করেন।
গবেষণাকর্ম ও প্রকাশনা
দেশ-বিদেশের বিভিন্ন জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। তার প্রকাশনার মধ্যে যৌথভাবে প্রণীত বাংলাদেশের সাংবিধানিক ইতিহাস (১৭৭৩-১৯৭২) বইটি বিশেষভাবে উল্লেখযোগ্য।
সদস্যপদ
শিবলী বিভিন্ন পেশাজীবী সংগঠনের সদস্য ছিলেন। তিনি বাংলাদেশ ইতিহাস সমিতির সভাপতি; ইন্টারন্যাশনাল এসোসিয়েশন অব হিস্টোরিয়ানস অব এশিয়া এর সাধারণ সম্পাদক এবং ইতিহাস এ্যালামনাই এসোসিয়েশন, রাজশাহী বিশ্ববিদ্যালয় এর সভাপতি হিসেবেও দায়িত্ব পালন করেন।
পারিবারিক জীবন
আতফুল হাই শিবলীর স্ত্রী নাজিয়া খাতুন। এই দম্পতির একজন পুত্র সন্তান রয়েছে। নাজিয়া খাতুন সাবেক অর্থমন্ত্রী আবুল মাল আবদুল মুহিত ও পররাষ্ট্রমন্ত্রী এ কে আব্দুল মোমেনের বোন।
মৃত্যু
করোনাভাইরাসে আক্রান্ত হয়ে চিকিৎসাধীন অবস্থায় ২০২০ সালের ২৯ ডিসেম্বর তিনি মৃত্যুবরণ করেন।
ইউটিসি+১২:৪৫
thumb|500x500px|ইউটিসি+১১:৩০: নীল (ডিসেম্বর), কমলা (জুন), হলুদ (সারা বছর), হালকা নীল - সমুদ্ ইউটিসি+১১:৩০ একটি সময় অঞ্চল, যা ইউটিসি অফসেট সময় থেকে ১২ ঘণ্টা ৪৫ মিনিট এগিয়ে।
ব্রাহ্মণ (গরুর জাত)
ব্রাহ্মণ হল আমেরিকায় উদ্ভাবিত একটি গোরুর জাত। এটি মূলত মাংস উৎপাদনের জন্য পরিচিত। ১৮৮৫ সালের দিকে মার্কিন যুক্তরাষ্ট্রে মূলত ভারতের বংশোদ্ভুত বিভিন্ন জাতের একাধিক গোরু থেকে এই জাতের উন্নয়ন করা হয়। এই ভারতীয় গোরুর জাত সমুহ বিভিন্ন সময়ে যুক্তরাজ্য, ভারত, ব্রাজিল হতে যুক্তরাষ্ট্রে আমদানি করা হয়েছিল; এর মধ্যে রয়েছে গির, গুয়েজেরা, ইন্দো-ব্রাজিল এবং ওঙ্গোল জাতের গোরু। ব্রাহ্মণ জাতের গোরু তাপ, সূর্যের আলো এবং আর্দ্রতার প্রতি উচ্চ সহনশীল এবং পরজীবীদের প্রতিরোধ-ক্ষম। এটি অনেক দেশে রফতানি করা হয়েছে, বিশেষত গ্রীষ্মমণ্ডলীয় অঞ্চলে; অস্ট্রেলিয়ায় এটিই গোরুর সবচেয়ে প্রচলিত জাত। এই জাতের গোরু আরও উন্নত গোরুর জাত উন্নয়নে ব্যবহৃত হয়েছে, যেমন ব্রহ্মসেন যা ইতোঃমধ্যে আলাদা জাত হিসাবে স্বীকৃতি পেয়েছে।
নামের ব্যুৎপত্তি
ভারতীয় বংশোদ্ভূত ব্রাহ্মণ গবাদির জাতের নাম ব্রাহ্মণদের (হিন্দু পুরোহিতদের) নামে রাখা হয়েছিল, যারা নিজেরাই হিন্দু দেবতা ব্রহ্মার নামে নামকরণ করেছিলেন। অনেক হিন্দু ব্রাহ্মণ নিরামিষাশী এবং গোরু ও ষাঁড়কে পবিত্র বলে বিবেচনা করে, এবং গোমাংস ভক্ষণও করে না। বাংলাতে এর নাম ব্রাহ্মণ হওয়াই সঙ্গত, কেননা এর নামের যে ব্যুৎপত্তি তা ইতিমধ্যে বাংলাতে আছে। বাংলাদেশের 'কৃষি দিবানিশি' নামক অনুষ্ঠানে এই জাতের গোরুকে 'ব্রাহমা' নামে পরিচয় করিয়ে দেয়া হয়, তবে এই জাতের গোরুর নামের 'ব্রাহমা' বাংলাকরণ ভাষাগতভাবে অসঙ্গত।
প্রজনন এবং ব্যবহার
আমেরিকান ব্রাহ্মণকে ১৯০০ এর দশকের গোড়ার দিকে প্রথম চারটি ভারতীয় গরু প্রজাতির ক্রস হিসাবে জন্ম দেওয়া হয়েছিল: গুজরাত, ওঙ্গোল, গির এবং কৃষ্ণ উপত্যকা। আসল আমেরিকান ব্রাহ্মণ জাতের গোরু ১৮৫৪ থেকে ১৯২৬ সালের মধ্যে মার্কিন যুক্তরাষ্ট্রে আমদানি করা Bos indicus প্রজাতির (অর্থাৎ ভারতের গোরু) প্রায় ২৬৬টি ষাঁড় এবং ২২টি স্ত্রী গাভীর নিউক্লিয়াস থেকে উদ্ভূত হয়েছিল।
ব্রাহ্মণ মাংস উৎপাদনের জন্যই মূলত ব্যবহৃত হয়। এটি মাংস উৎপাদনকারী জাত Bos taurus taurus (ইউরোপীয়) জাতের সাথে ব্যাপকভাবে ক্রস করানো হয়। এটি ব্রাঙ্গাস, বিফমাস্টার, সিমব্রাহ এবং সান্তা জের্‌ত্রুডিস সহ আরও অনেক মার্কিন যুক্তরাষ্ট্রের মাংস উৎপাদনকারী জাতের বিকাশে ব্যবহৃত হয়েছে।
পি. বি. আব্দুল রাজাক
পি বি আব্দুল রাজাক (১ অক্টোবর ১৯৫৫ - ২০ অক্টোবর ২০১৮) ২০১১-২০১৮ সাল পর্যন্ত মঞ্জেশ্বর কেন্দ্র থেকে কেরালা বিধানসভার সদস্য ছিলেন।
রাজাক একজন ব্যবসায়ী ছিলেন এবং ২০১১ সালে ভারতীয় জনতা পার্টির কে সুরেন্দ্রনকে ৫,৮২৮ ভোটে পরাজিত করে প্রথম নির্বাচিত হন। তিনি ২০১৬ সালে আবারও ৮৯ ভোটে ভারতীয় জনতা পার্টির কে সুরেন্দ্রনকে পরাজিত করে পুনরায় নির্বাচিত হন। তিনি ২০১৮ সালে হার্ট অ্যাটাকে মারা যান।
বাংলাদেশে জারিকৃত অধ্যাদেশের তালিকা
গণপ্রজাতন্ত্রী বাংলাদেশের সংবিধানের ৯৩ অনুচ্ছেদে জাতীয় সংসদ ভেঙে গেলে অথবা সংসদ অধিবেশন না থাকলে কোনো জরুরি পরিস্থিতি মোকাবেলা করার জন্য বাংলাদেশের রাষ্ট্রপতিকে অধ্যাদেশ জারি করার ক্ষমতা দেওয়া হয়েছে। এই অধ্যাদেশ আইনের মতই শক্তিশালী। বাংলাদেশ গণপরিষদে বাংলাদেশের প্রথম সংবিধান গৃহীত হওয়া ও প্রথম জাতীয় সংসদ গঠিত হওয়ার পূর্বে অনেক অধ্যাদেশ জারি করা হয়েছিল। পরবর্তীতে সামরিক শাসন, রাজনৈতিক অস্থিতিশীলতা সহ নানা কারণে বাংলাদেশে বহু অধ্যাদেশ জারি হয়েছে। নিন্মে তার একটি তালিকা দেওয়া হলো।
শিবপুর রেলওয়ে স্টেশন
শিবপুর রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এসওপি।
অবস্থান
স্টেশন উত্তর প্রদেশের বারাণসীতে অবস্থিত। এই স্টেশন থেকে পরবর্তী স্টেশন হল - বিরাপট্টি রেলওয়ে স্টেশন এবং পূর্ববর্তী স্টেশন হল বারাণসী জংশন রেলওয়ে স্টেশন।
পরিকাঠাম
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। স্টেশনে ৩ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি ও পানীয় জলের ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৩ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
আল সুহেলি
সিদি আবুল কাসিম আবদুর রহমান ইবনে আবদুল্লাহ আল-সুহেলি (১১১৪ - ১১৮৫) আল-আন্দালুসে জন্মগ্রহণ করেছিলেন, ফুয়েনগিরোলা (পূর্বে সুহাইল নামে পরিচিত) এবং মারাক্কেশ-এ মারা যান। তিনি এই শহরের সাত জন সুফি বুজুর্গের মধ্যে একজন। আল-সুহেলি ব্যাকরণ এবং ইসলামিক আইন সম্পর্কিত বই লিখেছিলেন। ইবনে হিশামের সীরাত সম্পর্কে তার ভাষ্য দ্বারা তিনি বিশেষত একজন ইসলামি পণ্ডিত হিসেবে সুপরিচিত । আল-সুহেলি ১১৮২ সালের দিকে আলমুহাদ সুলতান আবু ইউসুফ ইয়াকুব আল-মনসুরের ডাকে মারাক্কেশে এসেছিলেন। তিনি এখানে তিন বছর পরে মারা যান এবং তার জাউইয়া 'বাব এর রব'-এর ঠিক বাইরে একটি কবরস্থানে (কেবল প্রবেশের অনুমতি দিয়েছিল মুসলমানদের জন্য), 'বাব এল চরিয়া' নামে প্রাচীরের একটি পূর্ব দরজা লুকিয়ে রাখেন। তার সমাধি বার্ষিক বহু তীর্থযাত্রী দর্শন করেন। আবদুল মোমেন আলমুহাদ সেনাবাহিনী ১১৭৪ সালে আলমোরাভিডকে পরাজিত করার জায়গায় আজ প্রাচীরযুক্ত কবরস্থান 'বাব এচ চরিয়া' নির্মিত হয়েছে।
ইউটিসি+১৩:৪৫
thumb|500x500px|ইউটিসি+১৩:৪৫: নীল (ডিসেম্বর), কমলা (জুন), হলুদ (সারা বছর), হালকা নীল - সমুদ্র ইউটিসি+১৩:৪৫ একটি সময় অঞ্চল, যা  ইউটিসি সময় থেকে ১৩ ঘণ্টা ৪৫ মিনিট এগিয়ে।
ধূপগড়
ধূপগড় পর্বত বা ধূপগড় সাতপুরা পর্বতশ্রেণীর উচ্চতম শৃঙ্গ, যা ভারতের মধ্যপ্রদেশে অবস্থিত। এর উচ্চতা ১৩৫০ মিটার (৪৪২৯ ফিট)।
মধ্যপ্রদেশের উচ্চতম শৃঙ্গ
ধূপগড় মধ্যপ্রদেশের উচ্চতম শৃঙ্গ।
এই পর্বতশৃঙ্গ সুদৃশ্যতম সূর্যাস্তের জন্য জনপ্রিয়। পাচমাড়ি হিল স্টেশন এর খুব কাছেই অবস্থিত।
আফিয়া নুসরাত বর্ষা
আফিয়া নুসরাত বর্ষা (জন্ম ২৮ ফেব্রুয়ারি ১৯৮৯ "বর্ষা" পরিচিত নামে) একজন বাংলাদেশী অভিনেত্রী। তিনি তার ক্যারিয়ার শুরু করেন মডেল হিসেবে। ২০১০ সালে ইফতেখার চৌধুরী'র খোঁজ-দ্য সার্চ চলচ্চিত্রে অনন্ত জলিলের সাথে চলচ্চিত্রে তার অভিষেক ঘটে। তিনি তার ক্যারিয়ারে খোঁজ-দ্য সার্চ, হৃদয় ভাঙা ঢেউ, মোস্ট ওয়েলকাম এর মত বৃহৎ বাজেটের চলচ্চিত্রের উল্লেখযোগ্য চরিত্রে ভূমিকা রাখেন। এছাড়া তিনি মুনসুন ফিল্মের ব্যবস্থাপনা পরিচালক। ২০১১ সালের ২৩ সেপ্টেম্বর তিনি তার ক্যারিয়ার হাইলাইট হিসেবে অনন্ত জলিলকে বিয়ে করেন।
প্রাথমিক জীবন
বর্ষা সিরাজগঞ্জ জেলায় জন্মগ্রহণ করেন। তিনি তার পরিবারের বড় সন্তান। তার চার ভাই বোনঃ মীম, রাশী, মৌ এবং আকাশ। ২০১১ সালের ২৩ সেপ্টেম্বর তিনি অনন্ত জলিলকে বিয়ে করেন।
চলচ্চিত্র
{| class="wikitable" ! বছর ! চলচ্চিত্র ! পরিচালক ! সহ-অভিনেতা ! চরিত্র ! বিশেষত্ব ! তথ্যসূত্র !scope="row"| খোঁজ: দ্যা সার্চ !scope="row"| হৃদয় ভাঙা ঢেউ !scope="row"| মোস্ট ওয়েলকাম !scope="row"| নিঃস্বার্থ ভালবাসা !scope="row"| মোস্ট ওয়েলকাম ২ !scope="row"| দিন-দ্যা ডে !scope="row"| নেত্রী-দ্য লিডার
মেরিনা মোহনন
মেরিনা মোহনন (Marina Mohnen; জন্ম: ৩১ অক্টোবর ১৯৭৮) একজন জার্মান হুইলচেয়ার বাস্কেটবল খেলোয়াড়।
খেলোয়াড় জীবন
মেরিনা ২০১০ হুইলচেয়ার বাস্কেটবল বিশ্ব চ্যাম্পিয়নশিপে, ২০১৪ হুইলচেয়ার বাস্কেটবল বিশ্ব চ্যাম্পিয়নশিপে এবং ২০১৮ হুইলচেয়ার বাস্কেটবল বিশ্ব চ্যাম্পিয়নশিপে জার্মানিকে হুইলচেয়ার বাস্কেটবল দলের প্রতিনিধিত্ব করেছিলেন। তিনি ২০০৮ গ্রীষ্মের প্যারালিম্পিকে তিনি জার্মানিকে হুইলচেয়ার বাস্কেটবল দলের প্রতিনিধিত্ব করে রৌপ্য পদক, ২০১২ গ্রীষ্মের প্যারালিম্পিকে স্বর্ণপদক এবং ২০১৬ সালের গ্রীষ্মের প্যারালিম্পিকে রৌপ্য পদক লাভ করেছিলেন।
ব্লো-ব্জাং-দার-র্গ্যাস
ব্লো-ব্জাং-দার-র্গ্যাস (১৬৬২-১৭২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনপঞ্চাশতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্লো-ব্জাং-দার-র্গ্যাস ১৬৬২ খ্রিষ্টাব্দে তিব্বতের আমদো অঞ্চলের আ-গ্জিগ্স-থাং নামক স্থানে জন্মগ্রহণ করেন। তার পিতার নাম ছিল হোর-ত্শাং-ম্গোন-পো-ব্সাম-গ্রুব  এবং মাতার নাম ছিল ল্হা-ব্জা'-ল্হা-মো-ফ্যুগ । কম বয়সে তিনি ঙ্গাগ-দ্বাং-ব্লো-গ্রোস-র্গ্যা-ম্ত্শো নামক চুয়াল্লিশতম দ্গা'-ল্দান-খ্রি-পার নিকট দীক্ষালাভ করেন। কুড়ি বছর বয়সে তিনি লাসা শহরে যাত্রা করে সেরা বৌদ্ধবিহার বিশ্ববিদ্যালয়ের সে-রা-স্মাদ মহাবিদ্যালয়ে শিক্ষালাভ করেন। এই সময় ফা-বোং-খা-পা-ঙ্গাগ-দ্বাং-ব্স্তান-'দ্জিন  নামক ভিক্ষু থাকে শিক্ষার্থীর শপথ দান করেন। ১৬৯৬ খ্রিষ্টাব্দে 'দুল-'দ্জিন-ছেন-পো-'জাম-দ্ব্যাংস-গ্রাগ্স-পা  নামক ভিক্ষু থাকে ভিক্ষুর শপথ দান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন। ১৭০০ খ্রিষ্টাব্দে তিনি গ্যুতো মহাবিদ্যালয়ের প্রধান হিসেবে অধিষ্ঠিত হন এবং নয় বছর ঐ পদে থাকেন। ১৭০৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে এবং ১৭০৮ খ্রিষ্টাব্দে দ্গা'-ল্দান বৌদ্ধবিহারের উনপঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি বিভিন্ন নতুন মন্দির নির্মাণ ও মূর্তি নির্মাণ করান। তিনি এই বিহারে একশত আটটি স্তম্ভ যুক্ত একটি অতিকায় তিনতল বিশিষ্ট প্রার্থনাসভার নির্মাণও করেছিলেন। সপ্তম দলাই লামা এবং দ্পাল-ল্দান-গ্রাগ্স-পা নামক একান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন।
সাবানুর
সাবানুর (Savanur) ভারতের কর্ণাটক রাজ্যের হাবেরী জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৭৪ মিটার (১৮৮৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সাবানুর শহরের জনসংখ্যা হল ৩৫,৫৬১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৪৯%। পুরুষদের মধ্যে সাক্ষরতার হার ৫৪% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে সাবানুর এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
মায়া (চলচ্চিত্র)
মায়া ২০২৩ সালের একটি বাংলা ভাষার ভারতীয় থ্রিলার নাট্য চলচ্চিত্র। ডিএসআর এন্টারটেইনমেন্ট হাউসের ব্যানারে দেবদাস বন্দ্যোপাধ্যায় ও রোহিত বন্দ্যোপাধ্যায় প্রযোজিত ছবিটি পরিচালনা করেছেন রাজর্ষি দে। প্রধান চরিত্রে ছিলেন রাফিয়াত রশিদ মিথিলা, তনুশ্রী চক্রবর্তী, রিচা শর্মা, কণীনিকা বন্দ্যোপাধ্যায়, রাহুল বন্দ্যোপাধ্যায়, গৌরব চক্রবর্তী, সুদীপ্তা চক্রবর্তী সহ আরো অনেকে। এর গল্প লোভ, উচ্চাকাঙ্ক্ষা, পাপ এবং দুর্নীতিকে ঘিরে আবর্তিত হয়েছে। এটি বাংলা ভাষায় প্রথম উইলিয়াম শেক্সপিয়রের ‘ম্যাকবেথ’-এর রূপান্তর, যা ৭ জুলাই মুক্তি পায়।
পটভূমি
১৯৮৯ সালের কলকাতা শহর থেকে এই গল্পের শুরু। যা শেষ হয় সাম্প্রতিক সময়ে এসে। ধর্ষিতা হওয়ার পরে এক সংখ্যালঘু নারী কীভাবে ঘুরে দাঁড়ায় আর চলমান পুরুষতন্ত্রের শেকল ভাঙার প্রেরণা যোগায় অন্য নারীদের সেই গল্প নিয়ে এর পটভূমি গড়ে উঠেছে।
নির্মাণ
ছবিটির চিত্রনাট্য লিখেছেন ঈপ্সিতা ও রাজর্ষি দে। সঙ্গীত পরিচালনা করেছেন রণজয় ভট্টাচার্য এবং গেয়েছেন রূপঙ্কর বাগচী, সোমলতা আচার্য এবং উজান।
গোপনীয়তা ও করোনায় স্বাস্থ্যবিধি মেনে নতুন ছবিটির শুটিং শুরু হয় গত ১২ জুলাই। শেষ হবে ২৮ জুলাই। কলকাতা ও তার আশপাশের এলাকায় চলছে এর শুটিং।
ছবিতে মিথিলা তিন বয়সের তিন চরিত্রে অভিনয় করেছেন, যা ৭০ ভাগ সংলাপই হিন্দি ভাষায়।
প্রচারণা
২০২৩ সালের ২৮ মার্চ ছবিটির প্রকাশ ট্রেলার প্রকাশ পায়। সাড়ে তিন মিনিটের ট্রেলারের পঞ্চাশ ভাগ সংলাপ ছিল হিন্দিতে।
মুক্তি
ছবিটি ২০২৩ সালের ৭ জুলাই পশ্চিমবঙ্গের ২৮টি প্রেক্ষাগৃহে মুক্তি পায়।
মাহম বেগম
মাহম বেগম বা মাহিম বেগম (মৃত্যু ১৬ এপ্রিল ১৫৩৪) ২০ এপ্রিল ১৫২৬ থেকে ২৬ ডিসেম্বর ১৫৩০ সাল পর্যন্ত মুঘল সাম্রাজ্যের সম্রাজ্ঞী স্ত্রী ছিলেন এবং মুঘল সাম্রাজ্যের প্রতিষ্ঠাতা মুঘল সম্রাট বাবরের তৃতীয় এবং প্রধান স্ত্রী ছিলেন। তিনি বাবরের জীবিত জ্যেষ্ঠ পুত্র ও শেষ উত্তরাধিকারী হুমায়ুনের মাতা ছিলেন।
মায়া (চলচ্চিত্র)
পুরস্কার
ভারতের হায়দ্রাবাদে তেলেঙ্গানা বেঙ্গলি ফিল্ম ফ্যাস্টিভ্যালে নাম ভূমিকায় অভিনয়ের জন্য রাফিয়াত রশিদ মিথিলা শ্রেষ্ঠ পার্শ্ব চরিত্রে পুরস্কার জিতেছেন।
মাহম বেগম
তিনি ছিলেন মুঘল দরবারের ফার্স্ট লেডি হওয়ার রাজকীয় উপাধি পাদশাহ বেগমের প্রথম প্রাপক। মাহম বেগম সম্পর্কে তার দত্তক কন্যা গুলবদন বেগম তার হুমায়ুন-নামা-তেও প্রায়শই উল্লেখ করেছেন, যিনি তাকে "লেডি" ও "মাই লেডি" (আকা ও আকাম) হিসাবে উল্লেখ করেছেন।
পরিবার এবং বংশ
তার নাতি আকবরের উজির আবুল ফজল ইবনে মুবারক বলেছেন যে মাহম একাদশ শতাব্দীর সুফি রহস্যবাদী শেখ আহমদ জামির বংশধর খোরাসানের একটি সম্ভ্রান্ত পরিবার থেকে এসেছিলেন। এটি তার পুত্রবধূ হামিদা বানু বেগমের সাথে ভাগ করে নেওয়া একটি বংশ ছিল। তিনি আরও উল্লেখ করেছেন যে তিনি হেরাতের তৈমুরীয় শাসক সুলতান হোসেন বায়কারার আত্মীয় ছিলেন। যদিও সঠিক সম্পর্ক দেওয়া হয়নি, তবে আবুল ফজল (নিসবাত-ই-খওয়েশ) দ্বারা ব্যবহৃত শব্দটি তার পিতার পক্ষে রক্তের সম্পর্ককে বোঝাতে পারে। ফলস্বরূপ, সুলতান হোসেনের মৃত্যুর পরপরই মাহমের সাথে বাবরের বিবাহ মাহমের শোকাবহ অবস্থার প্রতি সমবেদনার চিহ্ন হতে পারে।
তৈমুরীয় সম্পর্ককে আরও এগিয়ে নিয়ে যাওয়ার ইঙ্গিতও রয়েছে। মাহম বেগমের দত্তক কন্যা গুলবদন বলেছেন যে সম্রাজ্ঞী কাবুলের নববর্ষের বাগানের মালিকদের সাথে সম্পর্কিত ছিল, এটি মূলত বাবরের মামা দ্বিতীয় উলুগ বেগ দ্বারা নির্মিত হয়েছিল। এছাড়াও, কিছু বিবেচনায় গুলবদনের মা দিলদার আগাছা বেগমও মাহমের আত্মীয় ছিলেন। দিলদার নিজে বাবরের আরেক চাচা সুলতান মাহমুদ মির্জার মেয়ে ছিলেন বলে ধারণা করা হয়।
পরমেশ্বরদী ইউনিয়ন
পরমেশ্বরদী ইউনিয়ন বাংলদেশের ঢাকা বিভাগের ফরিদপুর জেলার বোয়ালমারী উপজেলার একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
চাপলি কাবাব
220px|thumb|যুক্তরাজ্যের বার্মিংহামের বাল্টি রেস্তোঁরায় চাপলি কাবাব পরিবেশন করা হয়েছে চাপলি কাবাব (چپلي کباب) একটি মোগলাই-প্রভাবিত পশতুনের কিমা কাবাব, যা সাধারণত গরু, খাসি বা মুরগির মাংসের কিমা এবং বিভিন্ন মশলা দিয়ে একটি প্যাটির আকারে তৈরি করা হয়। এটি পেশোয়ার থেকে উদ্ভূত, যা বর্তমান উত্তর-পশ্চিম পাকিস্তান এবং এটি পেশোয়ারী কাবাব নামেও পরিচিত।
চাপলি কাবাবটি খাইবার পাখতুনখোয়া এবং পাকিস্তানের অন্যান্য অঞ্চলের পাশাপাশি পূর্ব আফগানিস্তান এবং ভারতে একটি জনপ্রিয় বারবিকিউ এবং স্ট্রিট ফুড। ভারতে এটি নিয়মিত একটি পথখাবার হিসাবে খাওয়া হয়, বিশেষ করে ভারতের ভোপাল, লখনউ, দিল্লি এবং হায়দ্রাবাদে ; এটি ভারতীয় মুসলমানদের কাছে বিশেষভাবে জনপ্রিয়। খাবারটি নান রুটি, ভাত, বা বনরুটির সাথে অথবা বান কাবাবের মতো স্যান্ডউইচ হিসাবে গরম পরিবেশন করা যায় এবং খাওয়া যায়।
উৎপত্তি
এই অঞ্চলে মুঘল রন্ধনসম্পর্কিত প্রভাবগুলি বেশ কয়েকটি কাবাবকে জনপ্রিয় করে তুলেছে, তন্মধ্যে চাপলি কাবাবও একটি। চাপলি নামটি পশতু শব্দ চাপরিখ থেকে উদ্ভূত বলা হয়, যার অর্থ "সমতল" - কাবাবের হালকা, গোলাকার এবং সমতল আকারকে ইঙ্গিত করে এই নাম দেওয়া হয়েছে। আরেকটি তত্ত্ব হলো, নামটি চপ্পল থেকে এসেছে, যা ভারতীয় উপমহাদেশে স্যান্ডেলের একটি স্থানীয় শব্দ - এটি কাবাবের গড় আকার এবং গঠনকে বোঝায়, যা স্যান্ডেলের তলির অনুরূপ।
পেশোয়ার শহরে, যেখানে খাবারটির রন্ধনপ্রণালীর উদ্ভব হয়েছিল সেখানে প্রায় ২ হাজারেরও বেশি কাবাব ঘর রয়েছে যারা চাপলি কাবাব পরিবেশন করে থাকে। এই খাবারটি দ্রুত অন্যান্য শহরেও প্রসারিত হয়েছে। বর্তমানে বিশ্ব জুড়ে দক্ষিণ এশীয় রেস্তোঁরাগুলির খাদ্যতালিকায় 'চাপলি কাবাব' দেখা যায়।
উপকরণ এবং প্রস্তুতি
চাপলি কাবাব কাঁচা, মেরিনেট করা কিমা দিয়ে প্রস্তুত করা হয় এবং মাংসগুলি গরু, খাসি/ভেড়া অথবা মুরগির হতে পারে। প্রধান উপাদানগুলির মধ্যে রয়েছে ময়দা, বিভিন্ন গুল্ম এবং মশলা যেমন মরিচের গুঁড়ো, ধনিয়া পাতা, স্বল্প পরিমাণে পেঁয়াজ, টমেটো, ডিম, আদা, ধনিয়া বা জিরা, কাঁচা মরিচ, কর্ন স্টার্চ, লবণ এবং গোলমরিচ, বেকিং পাউডার, সেইসাথে লেবুর রস বা ডালিমের বীজের এক প্রকার মশলা থাকতে পারে।
খাবার তেলে চুলায় মাঝারি আঁচে কাবাবগুলিকে অল্প অথবা কড়া ভাজা করা যেতে পারে। কিছু শেফ (রাঁধুনি) খাবারটিতে জৈবিক স্বাদ দিতে কাঠ-চালিত চুলায় ভেড়ার চর্বি দিয়ে কাবাব ভেজে থাকেন। তবে স্বাস্থ্য ঝুকির কারণে গ্যাস্ট্রোনোমিস্টরা এটিকে এড়ানোর পরামর্শ দিয়েছেন।
পরিবেশনা
চাপলি কাবাব তৈরির পর পার্সলে পাতা, পেঁয়াজের টুকরো এবং টমেটোর পাশাপাশি অন্যান্য উপকরণ যেমন চাটনি সস, সালাদ, দই, আচার বা বাদাম দিয়ে খাবারটি সুসজ্জিতভাবে পরিবেশন করা যেতে পারে।  চাপলি কাবাব মশলাযুক্ত, আর্দ্র এবং ঝাঁজালোভাবে পরিবেশন করা হয়। এটি পশতুন খাবারের একটি বিশেষত্ব হিসাবে বিবেচিত এবং প্রায়শই অতিথিদের জন্য এটি পরিবেশন করা হয়। কাবাবটি সাধারণত নান, ভাত জাতীয় খাবার যেমন কাবুলি পোলাও বা ফাস্টফুডে মোড়ানো খাবারের সাথে খাওয়া হয়। শীতকালে, কাওয়াহ'র মতো গ্রিন টি ঐতিহ্যগতভাবে কাবাবটির সাথে পরিবেশন করা যেতে পারে, তবে গ্রীষ্মে ঠান্ডা পানীয়কেই বেশি পছন্দ করা হয়।
জাপি
জাপি অসমের সংস্কৃতির বাহক এবং অসমীয়া জাতি ও সংস্কৃতির বিশেষ প্রতীকচিহ্ন। জাপির জন্ম চীনে হয়েছিল বলে অনুমান করা হয়। প্রথম অবস্থায় জাপি দেখতে টুপির ন্যায় ছিল কালক্রমে জাপির আকার, রং ও গঠন ভিন্ন ধরনের হয়েছে। বাশ, বেত ও গাছের পাতা ব্যবহার করে জাপি প্রস্তুত করা হয়। স্থানভেদে গাছের পাতা ও জন্তুর চামড়া ব্যবহার করেও জাপি প্রস্তুত করা হয়। রুপসজ্জার উপর নির্ভর করে জাপিকে ফুলাম জাপি ও উকা জাপি এই দুই ভাগে ভাগ করা হয়েছে। আহোমের রাজত্বকালে সম্মানীয় ব্যক্তিরা মর্যদা অনুযায়ী জাপি ব্যবহার করিতেন।
জাপির ব্যবহার
অসমে বিশিষ্ট ব্যক্তিদেরকে জাপি ও গামোছা প্রদান করে সম্মান জানানো হয়। বিহুনৃত্যে জাপি অপরিহার্য অঙ্গ। অসমের কৃষকেরা বৃষ্টির দিনে কৃষিকাজের সময় ছাতার পরিবর্ত্তে জাপির ব্যবহার করেন।
বিষ্ণুপ্রিয়া হল্ট রেলওয়ে স্টেশন
ইতিহাস
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়।
অবস্থান
বিষ্ণুপ্রিয়া হল্ট রেলওয়ে স্টেশন স্টেশন পশ্চিমবঙ্গের নবদ্বীপ শহরের উত্তর - পশ্চিমে অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১১৫ কিলোমিটার ও হাওড়া থেকে ১০৭ কিমি দুরে অবস্থিত এবং ব্যান্ডেল থেকে ৬২ কিমি দূরে নদিয়া জেলায় অবস্থিত।
এই রেলওয়ে স্টেশনটি নদিয়া ও পশ্চিমবঙ্গের গুরুত্বপূর্ণ রেলওয়ে স্টেশনগুলির একটি।
পরিকাঠামো
দ্বৈত রেল ট্র্যাক স্থাপন করার পর রেলওয়ে স্টেশনে ২ টি প্ল্যাটফর্ম রয়েছে।
বৈদ্যুতিকীকরণ
কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে।
গোলাম মোস্তফা (মুক্তিযোদ্ধা)
গোলাম মোস্তফা (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
গোলাম মোস্তফার জন্ম নোয়াখালী জেলার  সোনাইমুড়ি উপজেলার বাঘপাছরা গ্রামে। তার বাবার নাম আবদুল রেজ্জাক এবং মায়ের নাম রমিলা বেগম। তার স্ত্রীর নাম কোহিনূর বেগম। তাদের তিন ছেলে ও চার মেয়ে।
কর্মজীবন
পাকিস্তান সেনাবাহিনীতে চাকরি করতেন গোলাম মোস্তফা। নবীন সৈনিক হিসেবে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন। ভারতে যাওয়ার পর পুনর্গঠিত হয়ে প্রথম যুদ্ধ করেন জামালপুর জেলার কামালপুরে। পরে জেড ফোর্সের প্রথম ইস্ট বেঙ্গল রেজিমেন্টের যোদ্ধা হিসেবে আটগ্রাম-চারগ্রামসহ আরও কয়েক স্থানে যুদ্ধ করেন।
মুক্তিযুদ্ধে ভূমিকা
১৯৭১ সালের শেষ দিকে সিলেট জেলার অন্তর্গত কানাইঘাট উপজেলার অবস্থান ছিলো সুরমা নদীর তীরে, জৈন্তাপুর-জকিগঞ্জ সংযোগ সড়কে। এটি ছিলো সীমান্ত এলাকা। সীমান্তের ওপারে ভারতের মেঘালয় রাজ্যে ছিল পাকিস্তানি সেনাবাহিনীর ৩১ পাঞ্জাব রেজিমেন্টের শক্ত এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর জেড ফোর্সের কয়েকটি দল সীমান্ত এলাকা থেকে বিভিন্ন দিক দিয়ে সিলেট অভিমুখে অগ্রসর হয়। জেড ফোর্সের প্রথম ইস্ট বেঙ্গল রেজিমেন্ট আসতে থাকে আটগ্রাম-চরঘাট-সিলেট অক্ষ ধরে। পথিমধ্যে কয়েক স্থান থেকে পাকিস্তানি সেনাদের বিতাড়িত করে ২৫-২৬ নভেম্বর তারা পৌঁছে যায় গৌরীপুরে। সেখান থেকে কানাইঘাটের দূরত্ব দুই মাইল। মুক্তিযোদ্ধারা সুরমা নদীর উত্তর ও দক্ষিণ তীরে অস্থায়ী প্রতিরক্ষা অবস্থান নেন। ২৬-২৭ নভেম্বর ভোরে পাকিস্তানি সেনাবাহিনীর দল তাদের মূল প্রতিরক্ষা অবস্থান থেকে এসে আকস্মিকভাবে মুক্তিযোদ্ধাদের আক্রমণ করে। পাকিস্তানি সেনারা মুক্তিযোদ্ধাদের সামনের দুটি কোম্পানিকে প্রায় ঘেরাও করে ফেলে। তাদের অতর্কিত আক্রমণে মুক্তিযোদ্ধাদের অগ্রবর্তী দল নাজুক অবস্থায় পড়ে যায়।
এমন অবস্থায় বিচলিত না হয়ে গোলাম মোস্তফাসহ মুক্তিযোদ্ধারা সাহসিকতার সঙ্গে পাকিস্তানি সেনাদের আক্রমণ প্রতিহত করতে থাকেন। এ রকম যুদ্ধে পাল্টা আক্রমণ ছাড়া আর কোনো রাস্তা খোলা থাকে না। গোলাম মোস্তফা ও তার সহযোদ্ধারা বীরত্বের সঙ্গে তাই করতে থাকেন। ভয়াবহ রক্তক্ষয়ী যুদ্ধ চলতে থাকে। প্রচণ্ড লড়াইয়ে মুক্তিবাহিনীর আলফা কোম্পানির অধিনায়ক মাহবুবুর রহমানসহ (বীর উত্তম) বেশ কয়েকজন শহীদ হন এবং আহত হন অনেক মুক্তিযোদ্ধা। গোলাম মোস্তফা নিজেও পাকিস্তানি সেনাদের গুলিতে আহত হন। পরে মুক্তিযোদ্ধাদের অপর দল ওয়াকার হাসানের (বীর প্রতীক) নেতৃত্বে পাকিস্তানি সেনাদের ওপর পাল্টা ঝটিকা আক্রমণ চালায়। তাদের আক্রমণে পাকিস্তানি সেনাদের অনেক ক্ষয়ক্ষতি হয়। তখন পাকিস্তানি সেনারা পশ্চাদপসরণ করে। আহত হন মোস্তফাসহ আরও কয়েকজন। পাকিস্তান সেনাবাহিনীর মেজর সারওয়ারসহ অসংখ্য সেনা নিহত হয়। মুক্তিযুদ্ধে কানাইঘাট যুদ্ধ অন্যতম এক যুদ্ধ।
ডিম্বাশয়ের কোষথলি
ডিম্বাশয়ের কোষথলি প্রায় উপগোলাকার যেগুলো ডিম্বাশয়ে পাওয়া যায়। এটা বিভিন্ন হরমোন নিঃসরণ করে যা রজঃস্রাবীয় চক্রের বিভিন্ন ধাপকে প্রভাবিত করে। মেয়েদের বয়ঃসন্ধিকাল শুরু হয় ৪ লক্ষ কোষথলি নিয়ে। প্রতিবার ডিম্বস্ফোটনের সময়  ফার্টিলাইজেশনের জন্য একটি করে ডিম্বাণু মুক্ত হয়। এই ডিমগুলি প্রতি রজঃস্রাবীয় চক্রের সময় বিকশিত হয়।
কাঠামো
ডান|থাম্ব|300x300পিক্সেল| বিড়ালের ভেসিকুলার ডিম্বাশয়ের কোষথলির অণুচ্ছেদ। ৫০ গুন বড়। ডিম্বাশয়ের কোষথলি হল মহিলা প্রজনন জীববিজ্ঞানের প্রাথমিক একক।এদের প্রত্যেকটিতে একটি একক উওসাইট (অপরিপক্ব ডিম্বাশয় বা ডিমের কোষ) থাকে। এই কাঠামোগুলি পর্যায়ক্রমে বৃদ্ধি এবং বিকাশিত হয় যা সাধারণত উওসাইটের ডিম্বস্ফোটনের মাধ্যমে শেষ হয়। এগুলিতে গ্রানুলোসা কোষ এবং থিকা অব ফলিকলও রয়েছে ।
উওসাইট
প্রতি মাসে একবার ডিম্বাশয়গুলির একটি পরিপক্ব ডিম (ডিম্বাণু) হিসেবে  প্রকাশ লাভ করে। এই জাতীয় উওসাইটির নিউক্লিয়াসকে জার্মিনাল  ভেসিকাল বলা হয়।
কুমুলাস ওফোরাস
কুমুলাস ওফোরাস হল একটি কোষগুচ্ছ, যা ডিম্বাশয়ের কোষথলিতে এবং ডিম্বস্ফোটনের পরে উভয় ক্ষেত্রেই উওসাইটিটিকে ঘিরে থাকে।
মেমব্রেনা গ্রানুলোসা
এতে অসংখ্য গ্রানুলোসা কোষ রয়েছে।
গ্রানুলোসা কোষ
গ্রানুলোসা কোষ বা ফলিকুলার কোষ উওসাইটগুলোকে ঘিরে রাখে। এদের সংখ্যা গোনাডোট্রপিন হরমোনের উচ্চ প্রবাহে বৃদ্ধি পায় আবার টেস্টোস্টেরনের বৃদ্ধিতে হ্রাস পায়। তারা ডিম্বাশয়ের হরমোন সংশ্লেষণ নিয়ন্ত্রণে জড়িত পেপটাইডও উৎপাদন করে। ফলিকল-উদ্দীপক হরমোন (এফএসএইচ) গ্রানুলোসা কোষকে তাদের পৃষ্ঠে লুটিনাইজিং হরমোন (এলএইচ) রিসেপ্টরগুলি প্রকাশ করতে প্ররোচিত করে; যখন এই রিসেপ্টরগুলিতে লুটিনাইজিং হরমোন সংযোজন সম্পন্ন হয়, তখন লুটিনাইজিং হরমোনের বিস্তারটি থেমে যায়।
গ্রানুলোসা কোষগুলিতে বহির্মুখী ম্যাট্রিক্সের একটি পাতলা স্তরে আবদ্ধ থাকতে দেখা যায়। যাকে ফলিকুলার ভিত্তি ঝিল্লি বা বেসাল লামিনা (ছবিতে ফাইব্রো-ভাস্কুলার কোট) বলে। বেসাল লামিনার বাইরে থিকা ইন্টার্না এবং থিকা এক্সটার্না পাওয়া যায়।
বিকাশ
প্রিমোরডিয়াল ফলিকলগুলি খালি চোখে পার্থক্য করা যায় না। এগুলি প্রাথমিক, মাধ্যমিক এবং তৃতীয় ভেসিকুলার ফলিকলে বিকশিত হয়। তৃতীয় ভেসিকুলার ফলিকল (যাকে "পরিপক্ব ভেসিকুলার ফলিকল" বলা হয়) কখনও কখনও গ্রাফিয়ান ফলিকল( রেগনিয়ার ডি গ্রাফের পরে )ও বলা হয়।
ক্লিনিকাল গুরুত্ব
ডিম্বাশয়ের কার্যাবলি কোষথলিগুলোর ভলিউমের গাইনোকোলজিক আলট্রাসনোগ্রাফি দ্বারা এবং কোষথলির আয়তনের পরিমাণ দ্বারা পরিমাপ করা যেতে পারে। বর্তমানে, ডিম্বাশয়ের কোষথলির আয়তন ত্রিমাত্রিক পুনর্গঠিত আল্ট্রাসাউন্ড চিত্র থেকে দ্রুত এবং স্বয়ংক্রিয়ভাবে পরিমাপ করা যায়।
হানা মিসেল
হানা মিসেল (חנה מייזל, জন্ম ২৫শে ডিসেম্বর ১৮৮৩, মৃত্যু ১৯৭২) ছিলেন একজন ইহুদি কৃষিবিদ, নারীবাদী এবং জায়নবাদী। তার প্রচেষ্টার ফলে বেশ কয়েকটি প্রশিক্ষণ খামার তৈরি হয়েছিল, যেগুলির কয়েকটি আধুনিক ইসরায়েলে এখনও চালু রয়েছে। গ্রোডনো শহরে মাধ্যমিক বিদ্যালয় শেষ করার পর, মিসেল স্থানীয় জায়নবাদী গোষ্ঠী পোয়ালে জায়নে তার সমস্ত ক্ষমতা বিনিয়োগ করেছিলেন। কাজের মাধ্যমে তিনি এই সিদ্ধান্তে উপনীত হন যে, যাঁরা ফিলিস্তিনে অভিবাসনের পরিকল্পনা করছেন, মহিলা সহ সকলেই, তাঁদের অবশ্যই জমিতে কীভাবে কাজ করতে হয় তা জানতে হবে। সুইজারল্যান্ড এবং ফ্রান্সে বেশ কয়েক বছর অধ্যয়নের পরে, মিসেল ফিলিস্তিনে চলে যান, সেখানে তিনি নারীদের জন্য কোন খামার বা কৃষি কর্মসূচি না দেখে হতাশ হয়েছিলেন।
প্রাথমিক জীবন ও শিক্ষা
মিসেল রাশিয়ান সাম্রাজ্যের গ্রোডনোতে (বর্তমানে হ্রোডনা বেলারুশ) জন্মগ্রহণ করেছিলেন। তার বাবা, ইৎজচাক মাইজেল, পশ্চিম ইউরোপে গম ও পশম রপ্তানি করতেন। হানা ছিলেন তার বারো সন্তানের মধ্যে পঞ্চম সন্তান এবং চতুর্থ কন্যা। যদিও তাঁদের পিতা একজন গোঁড়া ইহুদি ছিলেন, তবুও তিনি নিজের মেয়েদের একটি অ-ইহুদি স্কুলে পড়ার অনুমতি দিয়েছিলেন। ১৮৯৫ সালে প্রাথমিক বিদ্যালয় শেষ করার পর মিসেল গ্রোডনোর মেয়েদের সরকারি জিমনেশিয়াম বিদ্যালয়ে পড়াশোনা শুরু করেন। পোয়ালে জায়নে জায়নবাদী ক্রিয়াকলাপে তার সংযুক্তি তার মাধ্যমিক বিদ্যালয়ের বছরগুলিতেও অসামান্য ছিল। ১৯০২ সালে তিনি জিমনেশিয়ামে সম্মানের সাথে পড়াশোনা শেষ করেন এবং নিজে থেকেই লাতিন ভাষা শিক্ষার জন্য অতিরিক্ত পড়াশোনা চালিয়ে যান। এটিও তিনি সফলভাবে শেষ করেছিলেন। এর ফলে তিনি একটি ফার্মাকোলজি কোর্সে ভর্তির অধিকারী হন। তিনি ওডেসা, সুইজারল্যান্ড এবং ফ্রান্সে কৃষি ও প্রাকৃতিক বিজ্ঞান অধ্যয়ন করেছিলেন।
১৯০৯ সালে, দ্বিতীয় আলিয়ার সময়, পরিবার সহ তিনি ফিলিস্তিনে অভিবাসন করেন। সেখানে তিনি একজন প্রখ্যাত কৃষিবিদ হয়েছিলেন। মিসেল ১৯১১ সালে কিন্নেরেট খামারে কৃষি বিদ্যালয় হাভাত হাআলামত (חוות העלמות, "মেয়েদের খামার") প্রতিষ্ঠা করেছিলেন, যেটি ১৯১৭ সালে বন্ধ হয়ে যায়। এছাড়াও ১৯২৯ সালে তিনি নাহলালে মেয়েদের কৃষি বিদ্যালয় খুলেছিলেন।
অবদান
মিসেল জায়নবাদী আন্দোলনের নারীবাদী শাখায় যথেষ্ট অবদান রেখেছিলেন। তিনি পোয়ালে জায়নের সদস্য ছিলেন এবং প্রতিনিধি পরিষদে নির্বাচিত হয়েছিলেন।
ব্যক্তিগত জীবন
১৯১২ সালে তিনি এলিয়েজার শোচাতকে বিবাহ করেছিলেন। এলিয়েজারও অনেকটা তার ভাই ইসরায়েল শোচাতের মত জায়নবাদী আন্দোলনের একজন বিখ্যাত ব্যক্তিত্ব ছিলেন। হানা এবং এলিয়েজারের কোন সন্তান নেই।
হানা মিসেল ১৯৭২ সালে নাহলালে মারা যান।
সাহিত্যে
দ্বিতীয় আলিয়া নিয়ে শমুয়েল ইয়োসেফ অ্যাগননের ভ্রমণের পূর্ণবিবরণ হাগালিলাহতে (ইংরেজিতে "টু দ্য গালীল" ) মিসেলের উল্লেখ করা হয়েছে। এটি মরণোত্তরভাবে লেখকের পিঠেই দেবারিম খণ্ডে প্রকাশিত হয়েছে।
জামর
জামর (১৭৬২ — ৭ ফেব্রুয়ারি, ১৮২০) ফরাসি বিপ্লবে অংশগ্রহণকারী একজন ব্যক্তি, যিনি চট্টগ্রামে জন্মগ্রহণ করেছিলেন। ফরাসি বিপ্লবের ইতিহাসে তিনি লুই বেনেডিক্ট জামর নামে তিনি পরিচিত।
ক্রীতদাস জীবন
জামর বর্তমান বাংলাদেশেের চট্টগ্রাম অঞ্চলে জন্মগ্রহণ করেছিলেন, তবে সে সম্ভাব্য সিদ্দি জনগোষ্ঠীর ছিলেন। সিদ্দিরা পূর্ব আফ্রিকার বান্টু সম্প্রদায়ের অন্তর্ভুক্ত, সিদ্দিরা আরব আর পর্তুগিজদের মাধ্যমে দক্ষিণ এশিয়াতে প্রবেশ করে । যতদূর জানা যায় তাকে ১০/১১ বছর বয়সে চট্টগ্রাম বন্দর থেকে ফরাসি দাস-ব্যবসায়ীরা ধরে নিয়ে যায় ও ক্রীতদাস হিসেবে মাদাগাস্কার হয়ে ফ্রান্সে চালান করে। সম্রাট পঞ্চদশ লুই এর উপপত্নী মাদামাম দ্যু বারীর ক্রীতদাস হিসেবে কাজ করতে করতে ফরাসী সাহিত্য, সংস্কৃতি বিশেষত জঁ-জাকরুশো র রচনা অধ্যয়ন করেন। বিপ্লবী দলের সাথে গোপনে যোগাযোগ হয় তার।